**Royal Golf Club er en førsteklasses international mesterskabs golfbane, designet af den pensionerede Senior Chef designer hos Jack Nicklaus; Ron Kirby. Det færdige resultat blev præsenteret i 2010. Klubhuset med restaurant, fitness center, members lounge, players lounge, sauna, jacuzzi mm. blev indviet i 2011.**

Allerede i 2012 lagde European Challenge Tour vejen forbi Royal Golf Club. Her blev en af de helt afgørende turneringer inden European Challenge Tour finalen spillet på Royal Championship Course. European Challenge Tour roste både afviklingen, faciliteterne og banen og udtrykte samtidigt et stort ønske om en dag at vende tilbage til Royal Golf Club med én af deres helt store turneringer.

Royal Golf Club har en unik beliggenhed i et vidunderligt naturområde, en oase i København. Midt i hjertet af København med kun få minutter til Rådhuspladsen og Kongens Nytorv. Mere en 2.500 hotelværelser indenfor en radius på 2,5 kilometer.

Royal Golf Club er en familieejet virksomhed og glæder sig meget til at byde alle Nordiske GBB klienter, deltagere og gæster velkommen til Royal Golf Club.